ไฟแนนเชียลไดเจสต์
ที่ปรึกษาฯ SUPER ค้านขายทรัพย์สิน 500 ล้าน
17 ม.ค. 2556

ที่ปรึกษาฯ SUPER ค้านขายทรัพย์สิน 500 ล้าน
บริษัท ซุปเปอร์บล๊อก (SUPER) เปิดเผยว่า ที่ปรึกษาทางการเงินมีความเห็นว่า การขายทรัพย์สินที่ใช้ในการประกอบธุรกิจผลิตผลิตภัณฑ์คอนกรีตมวลเบาของบริษัทและของบริษัท ซุปเปอร์บล๊อก เซาท์ ให้กับบริษัท ปูนซีเมนต์นครหลวง ในราคา 500 ล้านบาท เป็นราคาที่ไม่เหมาะสม และผู้ถือหุ้นควรออกเสียงลงมติไม่อนุมัติการเข้าทำรายการ
ทั้งนี้ แม้ว่าการขายทรัพย์สินดังกล่าวออกไป จะทำให้บริษัทสามารถชำระหนี้จากการปรับโครงสร้างหนี้กับสถาบันการเงินได้หมดและมีการผ่อนผันไม่เรียกเก็บดอกเบี้ยจำนวนหนึ่ง อีกทั้งยังช่วยหยุดผลขาดทุนที่อาจจะเกิดขึ้นในอนาคตได้ แต่ก็มีความเสี่ยงเกิดขึ้นตามมามาก อาทิ ความเสี่ยงจากการไม่มีบุคคลที่สามในการตรวจสอบมูลค่าของทรัพย์สิน ณ วันทำสัญญา
บอร์ด BNC ถกแผนดำเนินงาน ก.พ.นี้ 
บริษัท บางกอกไนล่อน (BNC) แจ้งเพิ่มเติมกรณีหยุดการผลิตชั่วคราว ว่าหลังจากเลิกจ้างพนักงานทั้งหมดในวันที่ 31 ม.ค. 2556 แล้วบริษัทยังมีแผนรองรับการส่งมอบสินค้าให้แก่ลูกค้าที่รับออร์เดอร์มาล่วงหน้า และใช้เวลาระบายสินค้าในสต๊อกสินค้าที่คงเหลือทั้งหมด ประมาณ 34 เดือน ด้านคณะกรรมการบริษัท จะพิจารณาแผนการแก้ไข ปรับปรุง การดำเนินงานของบริษัท ในเดือน ก.พ. 2556
TMILL หวังน้อยขอกำไรปีนี้โต 10% 
นายชาญกิจ เดชวิทักษ์ กรรมการผู้จัดการ บริษัท ที เอส ฟลาวมิลล์ (TMILL) เปิดเผยว่า บริษัทตั้งเป้าปี 2556 รายได้และกำไรสุทธิเติบโตในอัตรา 10% หลังจากปีที่ผ่านมารายได้เป็นไปตามเป้าเติบโต 20% จากปี 2554 มีรายได้ 800 ล้านบาท 
“แผนธุรกิจปีนี้เรา จะให้ความสำคัญกับการเพิ่มอัตราการใช้กำลังการผลิตเป็น 95% ซึ่งสูงสุดเป็นประวัติการณ์ จากเดิม 84.5% และเตรียมเงินลงทุนจำนวน 550 ล้านบาท เพื่อลงทุนซื้อเครื่องจักรขยายกำลังการผลิตแป้งสาลีเพิ่มอีกเท่าตัว จาก 250 ตันข้าวสาลี/วัน และสร้างไซโลเก็บข้าวสาลี ความจุ 5 หมื่นตัน พร้อมสายพานลำเลียงเข้าสายการผลิตโดยตรงเพื่อลดต้นทุนการขนส่ง” นายชาญกิจ กล่าว
การเพิ่มกำลังการผลิต ทำให้ยอดขายในช่วงปี 25572559 สูงขึ้น และจะทำให้อัตรากำไรขั้นต้นสูงขึ้นจาก 1520% ในปี 2555 และอัตรากำไรสุทธิจะสูงกว่า 510% ด้วย เพราะมีต้นทุนต่ำลงและประหยัดค่าขนส่ง 
STHAI ขาดทุนยับเยิน
บริษัท ซันไทยอุตสาหกรรมถุงมือยาง (STHAI) เปิดเผยผลการดำเนินงานเฉพาะกิจการงวดไตรมาส 3 ปี 2555 ขาดทุนสุทธิถึง 54 ล้านบาท ขณะที่ช่วงเดียวกันปีก่อนขาดทุนเพียง 2 ล้านบาท หรือขาดทุนมากขึ้น 2,316% และรวม 9 เดือนปี 2555 ขาดทุนทั้งสิ้น 79 ล้านบาท